Raimonda Vazdika

Raimonda Vazdika (dzimusi Raimonda Greiža-Lisovska,Viktors Greiža-Lisovskis - timenote.info  Jūrmalā) ir latviešu aktrise, kustību konsultante un dzejniece.

 Biogrāfija 
Raimonda Vazdika augusi Jūrmalā, viņas māsa ir žurnāliste Elita Veidemane. Mācījusies Majoru pamatskolā un arī bērnu mūzikas skolā, vēlāk Rīgas 3. vidusskolā. Studējusi Rīgas kultūras darbinieku tehnikumā. Beigusi Latvijas valsts konservatorijas Kultūras un mākslas zinātņu fakultāti (1986).Raimonda Vazdika: biogrāfija. Draugiem.lv. https://www.draugiem.lv/r-vazdika/biography/

Strādājusi Mākslas darbinieku namā Rīgā, Neatkarīgajā teātrī "Kabata" un Jaunajā Rīgas teātrī. Veidojusi horeogrāfiju dažādos Latvijas profesionālajos teātros, strādājusi par kustību pedagogu, par žurnālisti, pasākumu un TV raidījumu veidotāju. Piedalījusies izrādēs: "Dzejniece. Mirdzas Ķempes mīlestība" (Nacionālajā teātrī, vēlāk Benjamiņa namā), mūziklā "Eslingena" un komēdijā "Gumijas princis" (koncertzālē "Rīga"), komēdijā "Viņi dejoja simt vasaras" (teātrī-klubā "Austrumu robeža") un muzikālās izrādēs "Pikantā zvaigzne", "Dzejnieki. Nakts. Bohēma", "Trīs māsas un neatvairāmais Harmss" un "Dzīve virs jumtiem" (Mūzikas un teātra restorānā Happy Days & Nights).Sanita Raita. Komponistu zemapziņas dzīles. NRA, 2015, 3. febr. http://nra.lv/izklaide/133740-komponistu-zemapzinas-dziles.htm 

Pirmā dzejas publikācija 1988. gadā laikrakstā "Literatūra un Māksla".Raimonda Vazdika. "Es bēdīga graužu un drupinu keksu...". Literatūra un Māksla, 1988, 18. marts. Izdots dzejoļu krājums "Rētas. Zelts" (2002). 2018. gadā izdota otrā grāmata "Neremdināmi". Valta Pūces dziesmas ar Raimondas Vazdikas tekstiem izdotas grupas "Marana" albumā "Visādas drazas" (1991).  

Piedalījusies teātra-kluba "Austrumu robeža" muzikālajās izrādēs, sadarbojusies ar mūziķiem Ievu Akurateri, Ilzi Grunti, aktieriem Ievu Pļavnieci, Indru Burkovsku, Daini Gaideli. Ierakstījusi albumus "Labākās dienas" (2001) un "Neatskaties" (2005).

1993. gadā nominēta Spēlmaņu nakts balvai nominācijā "Labākā aktrise otrā plāna lomā".

Precējusies ar Oskaru Vazdiku (aktiera Ulda Vazdika dēlu), dēls Reinis Vazdiks (dzimis 1986. gadā).Raimonda Vazdika: vīrieši ir jauki, tikai drusku baidās

 Atsauces 

 Ārējās saites 
 Raimonda Vazdika izrades.lv

Kategorija:1962. gadā dzimušie
Kategorija:Latvijas aktieri
Kategorija:Latvijas dzejnieki
Kategorija:Jūrmalā dzimušie